kardosdrur/scandi-wiki huggingface dataset:
Damon Wayans

Damon Kyle Wayans (født den 4. september 1960) er en amerikansk stand-up-komiker, manuskriptforfatter og skuespiller, kendt som en af de populære Wayans brødrere. Han er mest kendt for sine roller i filmene The Last Boy Scout, Major Payne og Blankman.

Tidlige liv 
Wayans blev født i New York City i New York, søn af Elvira, en hjemgående og social arbejder, og Howell Wayans, en supermarket manager. Hans familie var involveret i Jehovas Vidner religionen. Han har 5 søstre, Elvira, Vonnie, Nadia, Kim, Diedre, og fire brødre, skuespillerne Marlon Wayans, Keenen Ivory Wayans, Shawn Wayans, og Dwayne Wayans. Han havde en klumpfod som barn. Denne særlighed blev givet til hans karakter i My Wife & Kids og han karakter i tegnefilmserien Waynehead. Wayans gik på Murry Bergtraum High School. !

Damon startede med at lave stand-up comedy i 1982. Hans første filmoptræden var en hurtig cameooptræden som en hotel-ansat i Eddie Murphyfilmen Beverly Hills Cop fra 1984. Han var kort på Saturday Night Live som optræder, før han blev fyret for at spillet en festlig homoseksuel betjent i stedet for at have spillet rollen som en hetroseksuel betjent. I SNL bogen Live From New York, stod der at Wayans gjorde dette mest på grund af voksende frustrationer over at hans sketches ikke blev overvejet til at være med i programmet og det gav ham stress. Han havde også en optræden i TV-serien Solid Gold i 1980'erne som en stand-up-komiker. Efter det, begyndte han at medvirke TV-showet In Living Color fra 1990 til 1992, og blev del af et hold, der blev nomineret til Emmy Awards alle tre år.

Efter In Living Color, medvirkede han i film som The Last Boy Scout (med Bruce Willis), Major Payne og The Great White Hype og skrev og medvirkede i superhelt-parodi-filmen Blankman. I 1996, producerede han Waynehead, en tegnefilm for WB, løst baseret på sin egen barndom, der omhandler opvæksten af en fattig dreng med en klump fod i en stor familie. Programmet varede kun 1 sæson, på grund af dårlige anmeldelser. Fra 1997 til 1998, var han producent på 413 Hope St., et kortvarigt drama på FOX network med Richard Roundtree og Jesse L. Martin i hovedrollerne.

Wayans optrådte i Janet Jacksons musikvideo "The Best Things in Life Are Free" og var overvejet til at spille rollen som Gækkeren (The Riddler, i Batman Forever – rollen gik til Jim Carrey). Han var vært på BET Awards 2006, der blev afholdt i Shrine Auditorium i Los Angeles, i Californien den 27. juni 2006.

Filmografi

Vært på 
 Golden Satellite Award (2003, 2005)
 BET Comedy Award (2005)
 Emmy (1990, 1991, 1992)
 Image Award (2002, 2003, 2004, 2005)
 MTV Award (1992)

Fodnoter

Eksterne henvisninger 
 

Skuespillere fra USA
Filmskuespillere fra USA
Komikere fra USA
Medlemmer af Wayans-familien
Korsymfoni

En korsymfoni er en symfoni hvor der indgår kor. Ordet blev første gang anvendt af komponisten Hector Berlioz, som kaldte sit værk Roméo et Juliette for en korsymfoni.

Oprindelse 
Det tidligst kendte eksempel på en korsymfoni er Ludwig van Beethovens symfoni nr. 9 fra 1822-24. På Beethovens tid var der klare regler for hvordan et værks struktur skulle være. For eksempel forventede man af en symfoni, at første sats skulle være i en strengt opbygget sonateform, hvorimod anden sats skulle være langsom og mere stille. Tredje sats derimod skulle være en mere livlig menuet eller scherzo, og 4. sats skulle enten være allegro eller rondo. Man anså det også for almindeligt at symfonier både skulle starte og slutte med store brag. Beethovens niende starter ganske stille i strygerne, formen for anden og tredje sats er byttet om, og finalen indeholder både voldsomme udbrud, lyriske passager over Freude-temaet og march-musik. Beethoven er i det hele taget kendt for at bryde de dengang meget strenge regler.
Siden Beethoven har adskillige komponister forsøgt at gøre symfonier større og større (f.eks. kræver Gustav Mahlers Symfoni nr. 8 over 1000 musikere for en opførelse), men også at tilføje lydeffekter andre komponister ikke har brugt tidligere, f.eks. skrives der musik for alt fra lyden af rislende vand til lyden af en håndbremse der trækkes. Af danske komponister har inden for den klassiske tradition navnlig Asger Hamerik bidraget væsentligt til genren af "store romantiske korsymfonier" med sin "Korsymfoni opus 40", som findes i tre forskellige færdige versioner fra hhv. 1898, 1903 og 1906. I det tyvende århundredes moderne symfoniske repertoire er inddragelse af kor relativt almindeligt. Et berømt dansk eksempel er Per Nørgårds tredje symfoni fra 1973-75.

Anvendelse af kor i nutidige symfonier 
I dag betragtes det som værende ligeså almindeligt at anvende kor i symfonier, som at lave dem instrumentalt. Kor spiller også en vigtig rolle i mange nyere symfonier; et eksempel er Leonard Bernsteins 3. symfoni "Kaddish" fra 1962. Symfonien er bygget over den jødiske bøn af samme navn, som bliver sunget på hebræisk af kor og drengekor og en sopran.

Kompositionsformer
Crookes' radiometer

Crookes' radiometer, solmøllen eller lysmøllen er en (sol)strålingsmåler opfundet af Sir William J. Crookes (17. juni 1832 – 4. april 1919) i 1873; består af en drejelig propel af glimmer, sværtet sort med kønrøg på den ene side. Møllen er anbragt i en udpumpet glasbeholder med et optimalt lufttryk på omkring 1 pascal (ca. 1/100 mmHg) med minimal friktion. Crookes' radiometer ligner en elektrisk pære.

Ved et lufttryk under ca.  kan rotoren ikke dreje rundt via belysning eller temperaturforskelle.

Rotation 
Der er flere forklaringer gennem historien på at rotoren roterer med et lysindfald der belyser hele radiometersiden:
 Den forkerte forklaring er at lysfotonernes impuls trykker mest på de sorte bladsider. Dette er forkert, da impulsen ved refleksion (blank bladside) er dobbelt så stor som absorption (sort bladside). Hvis det var lysfotonernes impuls i sig selv som var årsagen til rotationen ville den sorte side være forrest i rotationsretningen.
 Den rigtige forklaring, beskrevet af Maxwell i 1879, er baseret på termiske effekter langs kanten af bladene. Gasmolekylerne har forskellig hastighed på kold og varm side som giver ophav til kræfter langs kanten på grund af gasmolekyler accelereres mere fra varm end kold bladkant.

Det skal dog bemærkes at følgende YouTube video viser Crookes' radiometer drevet af en 5 mW grøn laser belyst mest på midten af den sorte side.

Det skal bemærkes at et køligt radiometer også roterer med blank side forrest i rotationsretningen ved opvarmning af f.eks. hænder lagt på glasset. Omvendt vil en afkøling at et varmt radiometer rotere med sort side forrest i rotationsretningen.

Kilder/referencer

Se også 
 Nichols radiometer – et radiometer så følsomt at lys og varems strålingstryk kan registreres.

Eksterne henvisninger 
 Crookes radiometer – From Gyroscope.com
 Lysets vindmøller 
 The Radiometer: Light Energy (engelsk)  

Varmluftmotorer
Måleinstrumenter
Akut koronart syndrom

Akut koronart syndrom er en samling tegn og symptomer der er relateret til hjertet. Det skyldes som regel iskæmisk hjertesygdom, men kan også skyldes andre ting (f.eks. indtagelse af rusmidlet kokain). Symptomer er bl.a. brystsmerter, sveden, kvalme og åndenød.

Se også
Akut myokardieinfarkt
Iskæmisk hjertesygdom
Hjertet

Referencer
Farmakologisk behandling af akut koronart syndrom, Institut for Rationel Farmakoterapi, 2005.

Hjertesygdomme
Kardiologi
Jordi Cruyff

Jordi Cruyff (født 9. februar 1974 i Amsterdam, Holland), også kendt som Jordi Cruijff eller Jordi, er en hollandsk-spansk tidligere fodboldspiller, som blandt har spillet for FC Barcelona og Manchester United. Han er i øjeblikket ansat som manager for den israelske klub Maccabi Tel Aviv.

På landsholdsniveau har han spillet for Catalonien og for Holland. Han er søn af den tidligere FC Barcelona- og Holland-spiller, afdøde Johan Cruyff.

Kilder 
 Barça: A People’s Passion (1998), Jimmy Burns.

Eksterne henvisninger 

 Statistikker over Jordi Cruyffs karriere  på KNVB.nl 
 Fakta om Jordi Cruyffs tid i Manchester United på Sporting-Heroes.net 
 Fakta om Jordi Cruyffs karriere på landsholdet  på WereldVanOranje.nl 

Fodboldspillere fra Holland
Fodboldspillere fra Catalonien
Fodboldspillere fra Spanien
Fodboldspillere fra FC Barcelona
Fodboldspillere fra Celta de Vigo
Fodboldspillere fra Deportivo Alavés
Fodboldspillere fra RCD Espanyol
Fodboldspillere fra Manchester United F.C.
Fodboldspillere fra FC Metalurh Donetsk
Fodboldspillere fra Valletta F.C.
Fodboldspillere fra FC Barcelona B
Deltagere ved det europæiske mesterskab i fodbold 1996
Angela Davis

Angela Yvonne Davis (født 26. januar 1944 i Birmingham, Alabama) er en amerikansk politisk aktivist, marxist, forfatter og akademiker. Angela Davis har særlig markeret sig med et langt forfatterskab, og som forkæmper for rettigheder for ikke-hvide, kvinder, homoseksuelle og fængselsfanger. Hun har endvidere været tilknyttet De Sorte Pantere og var en fremtrædende deltager i den amerikanske borgerrettighedsbevægelse. Hun har været prominent medlem af det amerikanske kommunistparti, som hun dog forlod i 1991, og var med til at grundlægge Committees of Correspondence for Democracy and Socialism (CCDS).

Angela Davis blev involveret i den meget omtalte kriminalsag om drabet på dommeren Harold Haley i 1970, da retstekniske undersøgelser slog fast, at Haley var blevet dræbt af skud fra et skydevåben, der tilhørte Angela Davis. Angela Davis blev anholdt og fængslet efter en større eftersøgning, men blev efterfølgende frikendt for medvirken til drabet.

Davis var professor ved University of California indtil 2008. Hun er en flittig debattør og taler, særlig ved græsrodsarrangementer og tilsvarende fora. Hun har været særlig aktiv i kampagner for politiske fanger og omkring fængselsforhold i USA.

Bibliografi 
 If They Come in the Morning: Voices of Resistance (1971) 
 Frame Up: The Opening Defense Statement Made (1972)
 Angela Davis: An Autobiography (1974) 
 Women, Race and Class (1981) 
 Violence Against Women and the Ongoing Challenge to Racism (1985) 
 Women, Culture and Politics (1989) 
 Blues Legacies and Black Feminism: Gertrude "Ma" Rainey, Bessie Smith, and Billie Holiday (1999) 
 The Angela Y. Davis Reader (1999) 
 Are Prisons Obsolete? (2003) 
 Abolition Democracy: Beyond Prisons, Torture, and Empire (2005)

Eksterne links 
 Angela Yvonne Davis Af Torkil Lauesen (Leksikon.org)
 Angela Davis En linksamling til biografier, artikler, bøger på dansk m.m. (Modkraft.dk)

Faglitterære forfattere fra USA
Personer frikendt for mord
Aktivister fra USA
Selvbiografer fra USA
Kommunister fra USA
Vesturland

Vesturland (Vesturlandi ligger på det vestlige Island nord for Reykjavík, er en af Islands 8 regioner.

Befolkningen udgør ca. 15.720 indbyggere, (1,65 indb. per km²) og dens areal er på ca. 9.554 km². Hovedbyen er Borgarnes og den største by er Akranes.

Regionens 10 kommuner

 Akraneskaupstaður
 Borgarbyggð
 Dalabyggð
 Eyja- og Miklaholtshreppur
 Grundarfjarðarbær
 Helgafellssveit
 Hvalfjarðarsveit
 Snæfellsbær
 Skorradalshreppur
 Stykkishólmsbær

Vestlandets frodige natur gjorde at området ved den første bosættelse hurtig blev tæt bebygget, og her udspilledes en lang række islandske sagaer, der strækker sig helt til Vestfjordene

Den ældste klippegrund i landet findes ved Kögur og den yngste inderst i Borgarfjörður. Der er mange typer vulkaner, og der er mange varme kilder i området.
Yderst i nationalparken Snæfellsnes står den myte-rige vulkan, Snæfellsjökull.
Vesturland er kendt for sit rige fugleliv med blandt andet mange fuglefjelde.

Eksterne henvisninger 
 Vestisland, kilde 
 Vesturlands hjemmeside 

Islands regioner
Kai Hartvig

Kai/j Leon Hartvig/Hartwig  (6. februar 1909 i København – 1961) var en dansk atlet medlem af Københavns IF.

Hartvig var i perioden 1931-35 en af Danmarks bedste sprintere. Han vandt både 100 og 200 meter ved de danske mesterskaber 1935, desuden blev det til tre DM-guld på 4 x 100 meter og var en gang på landsholdet.

Han var to gange under den danske rekord uden at tiderne kunne erkendes som danske rekorder. I matchen København-Provinsen i 1935 løb han i tiden 10,6, men rekorden kunde ikke anerkendes fordi kun to dommere, ikke tre som reglerne krævede, havde betjent de fire stopure. Samme år løb han også på 10,5 da han vandt i bykampen København-Oslo, men rekorden kunne ikke anerkendes på grund af medvind.

Hartvig beklædte gennem årene forskellige tillidsposter i KIF, Københavns Atletik Forbund og Dansk Gangforbund.

Danske mesterskaber 
  1937 4 x 100 meter
  1936 4 x 100 meter
  1935 100 meter 10,7
  1935 4 x 100 meter
  1935 200 meter 22,4
  1934 100 meter 11,0
  1934 200 meter 22,7

Personlige rekorder 
 100 meter: 10,6 Østerbro 21. juli 1935 (10,5w 1935)
 200 meter: 22,4 18. august 1935
 400 meter: 51.9 1934
 Længdespring: 6,87 1935
 Trespring 13,88 1930

Eksterne henvisninger 
DAF i tal – Kaj Hartwig profil
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Personer fra København
Angela Haynes

Angela Haynes (født 27. september 1984 i Bellflower, California, USA) er en professionel tennisspiller fra USA.

Eksterne henvisninger 

Tennisspillere fra USA
Petra Cetkovská

Petra Cetkovská (født 8. februar 1985 i Prostějov, Tjekkoslovakiet) er en professionel tennisspiller fra Tjekkiet.

Eksterne henvisninger 

Tennisspillere fra Tjekkiet
Kristina Barrois

Kristina Barrois (født 30. september 1981 i Ottweiler, Saarland, Vesttyskland) er en professionel tennisspiller fra Tyskland.

Eksterne henvisninger 

Tennisspillere fra Tyskland
Personer fra Saarland
Bethanie Mattek-Sands

Bethanie Mattek-Sands (født 23. marts 1985 i Rochester, Minnesota, USA) er en professionel tennisspiller fra USA.

Hun vandt guld under Sommer-OL 2016.

Referencer

Eksterne henvisninger 

 

Tennisspillere fra USA
Tennisspillere ved sommer-OL 2016
Medaljevindere ved sommer-OL 2016
Vindere af French Open
Vindere af Australian Open
Vindere af US Open (tennis)
Olympiske mestre fra USA
Olympiske medaljevindere i tennis
Boldklubberne Glostrup Albertslund

Boldklubberne Glostrup Albertslund (BGA) var en dansk fodboldklub fra de københavnske forstæder, Glostrup og Albertslund. Klubben er en delvis fusion af boldklubberne Glostrup F.K. og Albertslund IF Fodbold. Fusionen blev vedtaget på generalforsamlinger i de to klubber den 3. februar 2009 og trådte i kraft fra starten af sæsonen 2009-10. Fusionen omfatter de to moderklubbers U16-U21-hold, seniorholdene samt en nyoprettet afdeling for futsal.

Første træner for BGA blev Glostrup FK's træner Thomas Maale.

På et ekstraordinær repræsentantskabsmøde den 26. november 2014 blev det besluttet at ophæve fusionen pr. 30. juni 2015.

Eksterne henvisninger / kilder 
 Boldklubberne Glostrup Albertslund

Noter 

 
Fodboldklubber under DBU Sjælland
Sport i Glostrup
Sport i Albertslund
Etableret i 2009
Ophørt i 2015
Richard Larsen

Richard Larsen (født 22. december 1934) er en tidligere dansk atlet, bogtrykker og idrætsleder bl.a som medlem af Danmarks Olympiske Komité.
 
Larsen begyndte med atletik i Odense GF som 11-årig i 1945. Da han 1952 flyttede til København blev han medlem af Arbejdernes Idrætsklub 1895 og var i klubben frem til 1959, var derefter i Københavns IF. Han vandt 22 danske mesterskaber; ti i stangspring, fem i længdespring, to på 100 meter, tre på 4 x 100 meter og to i Danmarksturneringen – DM for hold. Han var tre gange på det danske landshold. Han deltog i stangspring ved to Europa meterskaber; 1954 og 1958.

Efter den aktive karrieren overgik han til lederarbejde, først på klub niveau hvor han bl.a sammen med Peter Schnohr var initiativtager til Eremitageløbet der blev afholdt for første gang i 1968. Siden starten har omkring en halv million løbere gennemført løbet i Dyrehaven. Løbet er i dag Danmarks største enkeltdags motionsløb og verdens ældste. Han var medlem af Danmarks Olympiske Komité og ved OL i Seoul 1988 var han "Chef de mission", dvs. hovedleder for den danske OL-trup.

Hans far Ernst Larsen vandt det danske mesterskab i stangspring ni gange i årene 1932-41.

Internationale mesterskaber 
 1958 EM Stangspring 4,00
 1954 EM Stangspring 4,10

Danske mesterskaber 
  1964 Stangspring 3,90
  1963 Stangspring 3,90
  1961 Danmarksturneringen
  1961 Stangspring 4,00
  1961 Længdespring 7,01
  1960 Danmarksturneringen
  1960 Stangspring 4,00
  1959 Stangspring 4,00
  1959 Længdespring 6,84
  1959 4 x 100 meter
  1958 Stangspring 4,15
  1958 Længdespring 6,65
  1958 4 x 100 meter
  1957 100 meter 10.9
  1957 Stangspring 3,70
  1957 Længdespring 7,04
  1956 100 meter 10.9
  1956 Stangspring 3,70
  1956 Længdespring 7,00
  1956 4 x 100 meter
  1955 Stangspring 3,90
  1955 4 x 100 meter
  1954 Stangspring 4,05
  1954 Længdespring 6,64
  1953 Stangspring 3,95
  1953 4 x 100 meter 44,4
  1952 Stangspring 3,95

Personlige rekorder 
 Stangspring: 4,30 1958 og 1961
 Længdespring: 7,27 1957

Eksterne henvisninger 
 DAF i tal – Richard Larsen profil 
 Idol -Richard Larsen 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Stangspringere fra Danmark
Atleter fra Københavns IF
Atleter fra AIK 95
Atleter fra Odense Atletik/OGF
Idrætsledere fra Danmark
Bogtrykkere fra Danmark
Længdespringere fra Danmark
Sprintere fra Danmark
Konval

Konval (Polygonatum) er en slægt af stauder, som er udbredt med ca. 15 arter i Nordamerika, Østasien og Europa. Det er planter, der danner lange, knudrede jordstængler med tydelige blade. Rødderne er trævlede til kødfulde. Stænglerne er oprette til overhængende, udelte og bladbærende. Bladene er som regel spredte (men modsatte og kransstillede findes også), og de sidder fordelt op langs stænglen på ganske korte stilke eller helt uden. Bladpladerne er ovale eller lancetformede til linjeformede og helrandede. Blomsterne er samlet i små stande med 1-15 blomster ved hvert bladhjørne. Blomsterne er nikkende eller hængende og 3-tallige med 6 blosterblade. Frugterne er bæragtige og mørkeblå til sorte (sjældent: røde), kuglerunde og blåduggede.

 Amerikansk konval (Polygonatum biflorum)
 Kaukasisk konval (Polygonatum hirtum)
 Stor konval (Polygonatum multiflorum) eller Salomons segl
 Kantet konval (Polygonatum odoratum)
 Japansk konval (Polygonatum odoratum var. thunbergii)
 Kranskonval (Polygonatum verticillatum)

 Polygonatum cirrhifolium
 Polygonatum cyrtonema
 Polygonatum falcatum
 Polygonatum inflatum
 Polygonatum involucratum
 Polygonatum kingianum
 Polygonatum lasianthum
 Polygonatum macropodum
 Polygonatum orientale
 Polygonatum pubescens
 Polygonatum sibiricum

Planteslægter
Musetorn-familien
Kaj Johansen (atlet)

Kaj Johansen var en dansk atlet og medlem af Københavns IF. Han vandt det danske mesterskab i vægtkast 1927.

Danske mesterskaber 
 1932 Vægtkast (15kg) 12,98  
  1930 Vægtkast (15kg) 13,50
  1929 Vægtkast (15kg) 12,79  
  1928 Vægtkast (25,4kg) 8,61  
  1927 Vægtkast (25,4kg) 9,63

Personlig rekord 
Vægtkast: 15,02 1927

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Tjek fødsels- og dødsår
Vægtkastere fra Danmark
Atleter fra Københavns IF
Juan Sebastián Verón

Juan Sebastián Verón (født 9. marts 1975 i La Plata, Argentina) er en tidligere argentinsk professionel fodboldspiller, der spillede som midtbanespiller.

Veróns karriere startede i Estudiantes og fortsatte derefter i Argentinas Boca Juniors, senere hen spillede han for adskillige Serie A-klubber (han vandt scudettoen med Lazio og med Inter, og han vandt også en UEFA Cup-titel med Parma). Efterfølgende spillede han også for de engelske klubber Manchester United og Chelsea. I 2006 vendte Verón tilbage til Estudiantes, hvor han nu er anfører for holdet.

I 2004 blev han valgt til FIFA 100, en liste med de 125 bedste levende fodboldspillere valgt af Pelé, som en del af FIFA's hundredårsjubilæum. Verón har både argentinsk og italiensk statsborgerskab.

Hans kælenavn er La Brujita (Den Lille Heks), som hentydede til hans far Juan Ramón Verón, som var kendt som La Bruja (Heksen), som i øvrigt også var en mesterskabsvindende spiller med Estudiantes.

Han spillede normalt som playmaker, Verón blev mest berømt for sin vision og hans indsigtsfulde afleveringer. Han var også kendt for sine kraftfulde langskud.

Referencer

Eksterne henvisninger 

 Statistikker om Juan Sebastián Veróns karriere på FutbolXXI.com 
 Statistikker om Juan Sebastián Veróns karriere på ArgentineSoccer.com 

Fodboldspillere fra Argentina
Fodboldspillere fra Boca Juniors
Fodboldspillere fra Estudiantes de La Plata
Fodboldspillere fra UC Sampdoria
Fodboldspillere fra Parma FC
Fodboldspillere fra SS Lazio
Fodboldspillere fra Manchester United F.C.
Fodboldspillere fra Chelsea F.C.
Fodboldspillere fra FC Internazionale Milano
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Melinda Czink

Melinda Czink (født 22. oktober 1982 i Budapest, Ungarn) er en professionel tennisspiller fra Ungarn.

Referencer

Eksterne henvisninger 
 

Tennisspillere fra Ungarn
Deltagere ved sommer-OL 2004
Varvara Lepchenko

Varvara Lepchenko (født 21. maj 1986 i Tasjkent, Sovjetunionen) er en russiskfødt amerikansk professionel tennisspiller.

Pr. 17. september 2012 var hun nr. 21 på verdensranglisten og nr. 2 i USA efter Serena Williams. Hun har vundet 11 ITF-single-titler i sin karriere.

Eksterne henvisninger 

 

Deltagere for USA ved sommer-OL 2012
Tennisspillere fra USA
Joakim Rasmussen

Hagbarth Joakim Rasmussen (20. oktober 1898 i København – 24. december 1987) var en dansk atlet, idrætslærer og idrætsleder.
 
Joakim Rasmussen begynde med atletik i Københavns IF som 14-årig i september 1913. Han var som ung en habil længdespringer og vandt to sølvmedaljer på de danske mestersker, men det var som leder han blev kendt. Han blev en legendarisk idrætsleder som i en menneskealder var leder og træner i Københavns IFs ungdomsafdeling. Han virkede som træner fra 1920'erne til til op i 1970'erne.
Da nye stadionanlæg blev anlagt i Valby (1939), Gentofte (1942) og Sundby (1923, udvidet 1933 og 1942) var han med til at starte KIFs-lokalafdelinger her. Bedst klarede Amager-afdelingen sig med en levetid på cirka 20 år og her fostrede Joakim Rasmussen flere af klubbens største f.eks. Gunnar Nielsen, som er en af mange danske atletikmestre som havde Joakim Rasmussen som træner under deres ungdomstid i KIF.
 
Joakim Rasmussen døde juleaftensdag 1987 og blev 2. januar 1988 bisat fra Vor Frelsers Kirke under stor opmærksomhed.

Danske mesterskaber 
  1924 Længdespring 6,45
  1923 Længdespring 6,56

Personlig rekord 
 Længdespring: 6,56 1923

Noter

Eksterne henvisninger 
 DAF i tal – Joakim Rasmussen profil
 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Længdespringere fra Danmark
Atleter fra Københavns IF
Idrætsledere fra Danmark
Trænere fra Danmark
Anastasija Rodionova

Anastasija Ivanovna Rodionova (russisk: Анастасия Ивановна Родионова; født 12. maj 1982 i Tambov, Sovjetunionen) er en professionel tennisspiller fra Rusland.

Eksterne henvisninger 

Tennisspillere fra Rusland
Melanie Oudin

Melanie Oudin (født 23. september 1991 i Marietta, Georgia, USA) er en professionel tennisspiller fra USA.

Eksterne henvisninger 

Tennisspillere fra USA
Viktorija Kutuzova

Viktorija Kutuzova (ukrainsk: Вікторія Кутузова; født 19. august 1988 i Odessa, Sovjetunionen) er en tidligere professionel tennisspiller fra Ukraine.

Eksterne henvisninger 

Tennisspillere fra Ukraine